Foto's: Een dood, twee beseer toe voertuie bots | Maroela Media
'n Vrou is Vrydag dood en minstens twee persone beseer toe verskeie motors op die N1 tussen 14de Laan en Beyers Nauderylaan in Weltevredenpark in Roodepoort, Gauteng gebots het.
Russel Meiring, woordvoerder van ER24, het gesê paramedici het omstreeks 12:50 by die toneel opgedaag. "Minstens vyf motors was in die botsing betrokke. Een van die voertuie was in 'n sloot langs die pad."
Die liggaam van 'n vrou het 'n paar meter weg van haar voertuig in die pad gelê. "Die vrou het veelvoudige beserings opgedoen en sy het geen teken van lewe getoon nie. Paramedici kon nie enigiets verder vir haar doen nie en sy is op die toneel dood verklaar."
Twee persone is op die toneel behandel. 'n Man het verskeie beserings opgedoen en was in 'n kritieke toestand. 'n Vrou het matige beserings opgedoen. "Die twee persone is op die toneel behandel en na nabygeleë hospitale geneem vir verdere behandeling."
'n Kar is 'n lekker en nodige iets in SA, maar gooiste hy lyk nie soe lekker as hy opgefrommel is nie!
Spoed is 'n vieslike ding….
Ja en d spoedvraat wat d hele ongeluk veroorsaak het. Het natuurlik weer ongeskonde weggestap en sal nie eers aangeklae word vir roekelose bestuur of mansslag nie.